ນັກ​ຂ່າວ​ຝ​ຣັ່ງ ອາ​ຍຸ 32 ປີ ເສຍ​ຊີ​ວິດ ​ຢູ່​ໃນ​ປະ​ເທດ​​ຢູເຄ​ຣນ 
French President Emmanuel Macron paid tribute to Leclerc-Imhoff on Twitter
ຜູ້ປະກາດຂ່າວຝຣັ່ງປະຈຳໂທລະພາບ BFM TV ໄດ້ກ່າວວ່າ ນັກຂ່າວຝຣັ່ງ ອາຍຸ 32 ປີ ໄດ້ເສຍຊີວິດໃນວັນຈັນວານນີ້ ຢູ່ທາງ ພາກຕາເວັນອອກຂອງຢູເຄຣນ ຖືກສະເກັດລູກປືນຢ່າງຮ້າຍແຮງໃນຂະນະທີ່ລາຍງານຂ່າວການ ປະຕິ ບັດງານຍົກຍ້າຍຊາວ ຢູເຄຣນ ໂທລະພາຍ BFM TV ກ່າວວ່າ ນັກຂ່າວ ທ່ານເຟຣເດຣິກ ເລີຄເລີຣກ ແອມຮອຟ (Frederick Leclerc-Imhoff) ໄດ້ເສຍຊີວິດໃນຂະນະທີ່ທ່ານໄດ້ “ລາຍງານການປະຕິບັດງານມະນຸດສະທຳ ຢູ່ໃນລົດຫຸ້ມເກາະ” ໃກ້ກັບເມືອງຊີ  ວີໂຣໂດແນັດ (Sieviero donetsk) ທີ່ເປັນເມືອງສຳຄັນຢູ່ໃນຂົງເຂດດອນບາສ ທີ່ມີການ ສູ້ລົບກັນຢ່າງຮ້າຍແຮງໂດຍກຳລັງຣັດເຊຍ ແລະຢູເຄຣນ ທ່ານໄດ້ເຮັດວຽກເປັນເວລາຫົກປີໃຫ້ແກ່ໂທລະພາບຊ່ອງນີ້ຂອງຝຣັ່ງ ປະທານາທິບໍດີຝຣັ່ງ ທ່ານເອມມານຸຍແອລ ມາກຣົງ ໄດ້ສະແດງຄວາມເສົ້າເສຍໃຈ ແກ່ທ່ານເລີຄເລີຣກ-ແອມ ຮອຟ ຜ່ານທາງທວິດເຕີ ທ່ານ “ໄດ້ຢູ່ໃນຢູເຄຣນ ເພື່ອສະແດງໃຫ້ເຫັນຄວາມຈິງຂອງສົງຄາມ ຢູ່ໃນລົດ ບັສມະນຸດສະທຳ ຕິດຕາມດ້ວຍ ກຳລັງພົນລະເຮືອນ ທີ່ຫລົບໜີຈາກການຖີ້ມລະເບີດຂອງຣັດເຊຍ ທ່ານໄດ້ຖືກຍິງ” ອີງຕາມທ່ານມາກຣົງທີ່ໄດ້ ຂຽນລົງໃນທວິດເຕີ້ ທ່ານມາກຣົງ ໄດ້ສະແດງຄວາມເສົ້າສະຫລົດໃຈແກ່ຄອບຄົວ ຂອງທ່ານ ຍາດຕິພີ່ນ້ອງ ແລະບັນດາເພື່ອນຮ່ວມງານ ແລະໄດ້ກ່າວເຖິງການສະໜັບສະໜູນຂອງຝຣັ່ງທີ່ບໍ່ມີເງື່ອນໄຂ” ແກ່ ບັນດາຜູ້ທີ່ອອກປະຕິບັດງານທີ່ຍສາກລຳບາກ ຂອງການບອກໃຫ້ຮູ້ເຖິງສາກການປະຕິບັດງານ ” ລັດຖະມົນຕີຕ່າງປະເທດຝຣັ່ງ ທ່ານນາງແຄເທີລິນ ໂກໂລນນາ (Katherine Colonna) ຮ້ອງການເສຍຊີວິດ  ຂອງນັກຂ່າວວ່າ “ຕື່ນຕົກໃຈທີ່ສຸດ ” ທ່ານນາງໄດ້ກ່າວເພີ້ມວ່າ “ຝຣັ່ງໄດ້ຮຽກຮ້ອງໃຫ້ເລີ້ມການສືບສວນຢ່າງແຈ້ງຂາວໄວເທົ່າທີ່ຈະໄວໄດ້ ເພື່ອສະ ແດງໃຫ້ເຫັນຄວາມກະຈ່າງແຈ້ງຂອງເຫດ ໂສກນາດຕະກຳດັ່ງກ່າວ ” ໃນຕອນເຊົ້າວັນຈັນວານນີ້ ຜູ້ປົກຄອງຂົງເຂດລູຮານ ທ່ານເຊີຣ ຮີ ແຮເດ (Serhiy Haidai) ໄດ້ປະກາດວ່າ ການເສຍຊີວິດ ຂອງ ທ່ານເລີຄເລີຣກ ແອມຮອຟ ຢູ່ໃນສານສົ່ງທາງເຕເລກຣາມ ທີ່ເຜີຍແຜ່ ກ່າວວ່າກຳລັງຣັດເຊຍໄດ້ຍິງໃສ່ລັດຫຸ້ມເກາະ ທີ່ເດີນທາງໄປຮັບເອົາການຍົກຍ້າຍ ສະເກັດຈາກລູກລະເບີດໄດ້ແທງເຂົ້າໄປໃນລົດຫຸ້ມເກາະ ເຮັດໃຫ້ນັກຂ່າວຝຣັ່ງໄດ້ຮັບບາດເຈັບໜັກຢູ່ກ້ານຄໍ ຜູ້ທີ່ໄດ້ລາຍງານການຍົກຍ້າຍ ທ່ານໄດ້ຂຽນວ່າ ເຈົ້າໜ້າທີ່ລາດຕະເວນ ໄດ້ປອດໄພຈາກໝວກປ້ອງກັນ ” ທ່ານແຮເດ ກ່າວວ່າ ຜົນຂອງການໂຈມຕີ ໄດ້ພາໃຫ້ຍົກເລີກການຍົກຍ້າຍ